Diari Oficial de la Generalitat Valenciana


Sumari del DOGV 6406, del 26-11-2010 (2010/11726)

Notificació de la interlocutòria dictada en el judici d'execució de títols judicials número 856/2009.
-----------------------------------------------------------------------------------------------------

### Dades del document

Número de DOGV
:   6406

Data del DOGV
:   26-11-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/11154


Organisme emissor
:   Jutjat de Primera Instància Número 16 de València

Tipus de document
:   Anunci

Notificació de la interlocutòria dictada en el judici d'execució de títols judicials número 856/2009. [2010/11007]  
Execució de títols judicials 000856/2009.  
Demandant: Consorci de Compensació d'Assegurances.  
Procurador/a: -  
Demandat: Oscar García Enguix.  
Procurador/a: -  
Cèdula de notificació  
En el procediment a què es fa referència s'ha dictat la resolució que, literalment, és com segueix:  
«Interlocutòria  
Jutgessa que la dicta: María de Hoyos Florez.  
Lloc: València.  
Data: 14 de maig de 2009.  
Antecedents de fet  
Únic. L'advocat de l'Estat, en nom i representació de Consorci de Compensació d'Assegurances, ha presentat un escrit en què sol·licita el despatx d'execució contra Óscar García Enguix, sobre la base de la resolució judicial següent:  
Classe i data de la resolució: interlocutòria de 22 d'abril de 2009.  
Judici en què ha sigut dictada: admonitori número 1677/2008.  
quantitat objecte de la condemna: 683.66 euros en concepte de principal i 205,1, en concepte d'interessos i costes.  
Fonaments de dret  
Primer. El títol presentat comporta l'execució de conformitat amb el que estableix el número 9 de l'article 517.2 de la Llei 1/2000, d'Enjudiciament Civil (LECn); la quantitat reclamada és determinada i líquida.  
Segon. L'escrit compleix els requisits de l'article 549.2, i també compleix els pressupostos processals exigits en l'article 551 de la mateixa llei, i la mesura d'embargament sol·licitada és l'adequada en una reclamació dinerària; per això, com estableix el precepte esmentat adés, pertoca despatxar l'execució sol·licitada.  
Pel que fa als interessos i costes, el que es reclama no excedeix del límit establert en l'article 575.1 de la Llei d'Enjudiciament Civil.  
Tercer. Atés que en l'execució de títols judicials no cal el requeriment de pagament previ (article 580.1 de la LECn), pertoca decretar directament l'embargament de béns de l'executat en quantitat suficient per a cobrir les quantitats reclamades, i alhora requerir-lo perquè manifeste de manera detallada els béns i els drets suficients en la forma establerta en l'article 589.1 de la nova Llei d'Enjudiciament Civil.  
Quart. L'executant pot sol·licitar en la demanda (article 549.1.4) les mesures d'investigació dels béns i drets de l'executat, sempre que expresse, com en aquest cas, les raons per les quals estima que l'entitat, organisme, registre o persona de què es tracta disposa d'informació sobre el patrimoni de l'executat i que aquell no pot obtindre, per si mateix o a través del seu procurador facultat de forma deguda a aquest efecte pel seu poderdant, mesures que es puguen portar a efecte de manera immediata quan no és necessari un requeriment de pagament com estableix l'article 554.1 de la Llei d'Enjudiciament Civil; per això pertoca accedir al que s'ha sol·licitat.  
Part dispositiva  
1. Despatxem l'execució a instàncies del Consorci de Compensació d'Assegurances, part executant, contra Oscar García Enguix, part executada, per les quantitats següents:  
683.66 euros en concepte de principal i 205,1, en concepte d'interessos i costes.  
2. Procediu a l'embargament de béns i drets de l'executat en quantitat suficient per a cobrir les responsabilitats reclamades, una vegada siguen coneguts aquests.  
3. Expediu un exhort al Jutjat de Primera Instància de Gandia (a/ SCN) a fi que:  
1r. Sense un requeriment previ de pagament, es procedisca a embargar els béns de l'executat per les sumes esmentades adés, i que s'observe en la trava les advertències establides en la secció 1a, títol IV del llibre III de la nova Llei d'Enjudiciament Civil.  
2n. Es requerisca l'executat esmentat perquè, en el termini màxim de cinc dies, manifeste davant d'aquest Jutjat o davant de la comissió judicial en el moment de l'embargament, la relació de béns i drets suficients per a cobrir la quantia de l'execució, amb l'expressió, si pertoca, de càrregues i gravàmens, així com, en el cas d'immobles, si estan ocupats, per quines persones i amb quin títol, amb l'advertència de les sancions que se li poden imposar, com a mínim per desobediència greu, en cas que no presente la relació dels seus béns, hi incloga béns que no siguen seus, n'excloga béns propis susceptibles d'embargament o no desvele les càrregues i gravàmens que hi pesen, així com la possibilitat d'imposar-li multes periòdiques si no respon degudament al requeriment.  
4. Quant a la investigació del patrimoni de l'executat, que siga obtinguda pel Jutjat a través de las bases de dades d'organismes públics a disposició seua i, una vegada efectuada, que la lliure a la part executant.  
5. Feu saber a les parts que, de conformitat amb el que estableix l'article 155.5 de la nova Llei d'Enjudiciament Civil, si canvien el domicili durant la substanciació del procés, ho hauran de fer saber de forma immediata al tribunal.  
6. Notifiqueu aquesta resolució als executats i executades amb lliurament d'una còpia de la demanda executiva i dels documents adjuntats, sense citació, perquè, en qualsevol moment, puguen personar-se en l'execució.  
Aquesta resolució és ferma i no s'hi pot interposar cap recurs (articles 551.2 LECn), sense perjudici que el deutor o deutors puguen oposar-se a l'execució despatxada, dins dels 10 dies següents a la notificació d'aquesta interlocutòria (article 556 LEC).  
Ho ordena i firma el jutge. En done fe».  
I com a conseqüència del parador ignorat d'Óscar García Enguix, estenc aquest edicte perquè valga de cèdula de notificació.  
València, 5 d'octubre de 2010.- La secretària: Amparo Justo Bruixola.